
	Hovedprinsipp: Digitalt tilsyn skal innføres som tjenesteutvikling, ikke som et isolert teknologiprosjekt.


Formål
Formålet med den tverrfaglige gruppen er å sikre en helhetlig, trygg og koordinert innføring, forvaltning og videreutvikling av digitalt tilsyn i kommunen. Gruppen skal sikre at organisering, arbeidsprosesser, kompetanse, teknologi, økonomi, personvern, informasjonssikkerhet og gevinstrealisering sees i sammenheng.
Gruppen skal også bidra til at digitalt tilsyn er politisk, administrativt og faglig forankret, og at tillitsvalgte og verneombud involveres i relevante deler av arbeidet.
Omfang
Prosedyren gjelder digitalt tilsyn i:
sykehjem
hjemmetjeneste
bo- og habiliteringstjenester
rus- og psykisk helse
andre kommunale helse- og omsorgstjenester der digitalt tilsyn er aktuelt.
Gruppen følger tiltaket fra planlegging og innføring til overgang til ordinær drift og videre forvaltning.
Mandat
Den tverrfaglige gruppen skal:
sikre felles retning og koordinering av innføringen
avklare roller, ansvar og beslutningsmyndighet
sikre at nødvendige økonomiske og tverrfaglige ressurser er tilgjengelige
utvikle felles prinsipper og prosedyrer for bruk av digitalt tilsyn
definere nye tjenesteforløp og arbeidsprosesser
avklare hvilke eksisterende oppgaver eller arbeidsprosesser som skal reduseres, erstattes eller avsluttes
følge fremdrift, risiko, avvik og gevinster systematisk
sikre nødvendig opplæring 
ha fokus på endringsledelse og bidra til at ledere på ulike nivå er kjent med sine oppgaver 
sikre involvering av ansatte, tillitsvalgte, verneombud, brukere og pårørende i innføringsfasen
forberede overgang fra innføring/prosjekt til ordinær drift- løfte opp til ledere for beslutning 
Prinsipielle, økonomiske eller organisatoriske saker som ligger utenfor gruppens mandat, løftes til relevant leder- eller styringsnivå.
4. Sammensetning og hovedansvar
	Rolle / funksjon
	Hovedansvar

	Leder e-helse
	Leder gruppen og koordinerer innføring, teknologi, tjenesteutvikling, leverandørdialog og gevinstarbeid.

	Fagleder sykehjem
	Sikrer faglig forankring og implementering i institusjonstjenesten.

	Fagleder hjemmetjeneste
	Sikrer faglig forankring og implementering i hjemmebaserte tjenester.

	Fagleder bo- og habilitering
	Ivaretar behov knyttet til personer med funksjonsnedsettelser og tilpassede tjenester.

	Fagleder rus og psykisk helse
	Ivaretar faglige og etiske problemstillinger for aktuell brukergruppe.

	IKT
	Ansvar for teknisk arkitektur, nettverk, integrasjoner, drift, sikkerhet og teknisk forvaltning.

	Eiendomsdrift
	Ivaretar byggmessige forhold, installasjon, strøm, nettverk, fysisk plassering og teknisk infrastruktur.

	Personvern / informasjonssikkerhet
	Bistår med ROS, DPIA, tilgangsstyring, databehandlerforhold og personvern.

	Tillitsvalgte
	Ivaretar ansattperspektivet og involveres ved endring av arbeidsprosesser og organisering.

	Verneombud
	Ivaretar arbeidsmiljø, HMS og konsekvenser av nye arbeidsformer.

	Andre ved behov
	Eksempelvis økonomi, innkjøp, responssenter, kvalitetsrådgiver, brukerrepresentant eller leverandør.


Roller og ansvar
Leder e-helse / gruppeleder
innkalle til og lede møter
koordinere fremdrift og aktiviteter
sikre sammenheng mellom tjeneste, teknologi og organisasjon
følge opp beslutninger og tiltak
koordinere leverandørdialog
sikre at ROS, DPIA og øvrige styringsdokumenter gjennomføres
følge opp gevinstplan og rapportering
koordinere overgang til ordinær drift.
Fagledere
definere behov og faglige krav i egen tjeneste
identifisere aktuelle brukergrupper og bruksområder
sikre individuelle og faglige vurderinger før digitalt tilsyn tas i bruk
utvikle og implementere nye arbeidsprosesser
sikre opplæring og kompetanse
følge opp avvik og pasientsikkerhet
innhente erfaringer fra ansatte, brukere og pårørende
bidra til gevinstrealisering

	Viktig: Faglederne har et særlig ansvar for at digitalt tilsyn faktisk erstatter eller endrer eksisterende arbeidsprosesser der dette er besluttet, sammen med avdeling og enhetsleder. Parallell bruk av fysisk og digitalt tilsyn kan redusere gevinstrealiseringen.


IKT
Har ansvar for teknisk arkitektur, nettverk og dekning, integrasjoner, bruker- og tilgangsstyring, teknisk sikkerhet, supportmodell, oppdateringer og teknisk dokumentasjon.
Eiendomsdrift
Vurderer og følger opp byggmessige og fysiske forutsetninger, herunder strøm, nettverk, plassering av utstyr, montasje, tilgang til rom og eventuelle bygningsmessige tilpasninger.
Gruppens hovedoppgaver
A. Forankring og styring
Gruppen skal sikre nødvendig forankring og tydelig ansvarslinje.
politisk forankring der tiltaket krever politiske beslutninger, investeringer eller prinsipielle avklaringer
administrativ forankring hos kommunalsjef, enhetsledere og relevante ledelsesnivå
faglig forankring hos ledere og ansatte i berørte tjenester
medarbeiderforankring gjennom involvering av tillitsvalgte og verneombud
avklaring av hvem som eier tjenesten, teknologien og den samlede løsningen.
B. Økonomi og ressurser
Før innføring skal gruppen sikre at det er planlagt og avsatt ressurser til:
investering i teknologi og utstyr
lisenser og løpende driftskostnader
installasjon og teknisk infrastruktur
opplæring
prosjekt- og innføringsressurser
tverrfaglig deltakelse
forvaltning og support etter overgang til drift
avklart budsjettansvar etter prosjektperioden.
C. Tjenesteforløp og arbeidsprosesser
Før digitalt tilsyn settes i drift skal nytt tjenesteforløp være definert og besluttet.
	Steg
	Tjenesteforløp

	1
	Behov identifiseres

	2
	Individuell vurdering

	3
	Beslutning / tildeling

	4
	Informasjon og medvirkning

	5
	Installasjon og oppstart

	6
	Digitalt tilsyn og respons

	7
	Evaluering / endring / avslutning


For hvert bruksområde skal gruppen avklare:
Hva gjør vi i dag?
Hva skal teknologien gjøre?
Hva skal ansatte gjøre annerledes?
Hva skal vi slutte å gjøre?
Hva skjer dersom teknologien ikke fungerer?
Dette skal være et obligatorisk beslutningspunkt før ordinær drift.
D. Risiko og pasientsikkerhet
Gruppen skal følge opp og oppdatere risikovurderinger ved vesentlige endringer.
ROS-analyse
DPIA/personvernkonsekvensvurdering der dette er nødvendig
pasientsikkerhet
informasjonssikkerhet
teknisk risiko
organisatorisk risiko
risiko ved endrede arbeidsprosesser
beredskapsrutiner dersom løsningen svikter.
E. Opplæring og endringsledelse
Det skal etableres en plan for opplæring før oppstart.
opplæring i teknologien
faglig bruk og vurdering
nye arbeidsprosesser og ansvar
personvern og informasjonssikkerhet
avvik og beredskap
etablering av superbrukere i tjenestene.
Gevinstrealisering
Før innføring skal det etableres nullpunkt og defineres konkrete gevinster - se egen prosedyre for gevinst
redusert antall fysiske tilsyn
redusert kjøring
færre unødvendige forstyrrelser om natten
frigjort personelltid
relevante kvalitets- og pasientsikkerhetsmål
brukeropplevd trygghet
ansattes erfaringer
mulighet for at brukere kan bo hjemme lenger.
7. Møtestruktur
I innføringsperioden møtes gruppen minimum månedlig, og hyppigere ved behov under installasjon og oppstart. Ved stabil ordinær drift anbefales møte minimum hvert kvartal.
	Tema
	Innhold

	1. Oppfølging
	Status på tiltak fra forrige møte

	2. Fremdrift
	Status for innføring og drift

	3. Tjenesten
	Erfaringer fra de enkelte tjenesteområdene

	4. Teknologi
	Drift, feil, integrasjoner og leverandør

	5. Pasientsikkerhet
	Hendelser og avvik

	6. Risiko
	Nye eller endrede risikoer

	7. Personvern og sikkerhet
	Aktuelle problemstillinger

	8. Kompetanse
	Opplæring og behov

	9. Gevinster
	Status på målinger og tjenesteendring

	10. Økonomi
	Kostnader og budsjett

	11. Endringer
	Nye behov eller endringer i løsningen

	12. Tiltak
	Beslutning, ansvarlig og frist


Referat skal dokumentere beslutninger, tiltak, ansvarlig og frist - ikke bare diskusjonen i møtet.
8. Overgang til ordinær drift
Overgang til ordinær drift skal være en formell beslutning og ikke skje automatisk fordi prosjekt- eller innføringsperioden avsluttes. Før overgang skal aktuell leder bekrefte at:
roller og ansvar i drift er definert
driftsbudsjett er avklart
support- og forvaltningsmodell er etablert
prosedyrer og beredskapsrutiner er godkjent
ROS og DPIA er oppdatert
ansatte har nødvendig kompetanse
avtalte tjenesteendringer er gjennomført
leverandøroppfølging er etablert
gevinstansvarlige er utpekt
ansvar for videre evaluering er plassert.
Etter overgang til drift bør gruppen videreføres som forvaltnings- og utviklingsgruppe for digitalt tilsyn, med lavere møtefrekvens.
9. Beslutningsmyndighet
Gruppen kan beslutte operative og faglige forhold innenfor vedtatte økonomiske og organisatoriske rammer. Saker som innebærer vesentlige økonomiske konsekvenser, prinsipielle tjenesteendringer, endringer i bemanning eller organisering, vesentlig endret risiko eller forhold utenfor gruppens mandat, løftes til relevant leder- eller styringsnivå.
10. Tiltakslogg
	Nr.
	Tiltak / beslutning
	Ansvarlig
	Frist
	Status

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	

	6

